“Тукай – сүнмәс йолдыз ул”

- Сәлам, Таңсылу!

* Сәлам, Илназ!
* Таңсылу, болай матур киенеп, кая ашыгасың?
* Бәйрәмгә, Илназ, бәйрәмгә.
* Бүген нинди бәйрәм булсын инде я? Гөрләвекләр җырлый – җырлый агып киткән, басуларда карлар күптән эреп беткән. Бүген гап-гади көн бит. Мин бернинди дә бәйрәм күрмим.
* И Таңсылу, Таңсылу! Синең бар белгәнең эш инде. Бәйрәм итә белергә дә кирәк.
* Соң бүген нинди бәйрәм булсын? Календарьда кызыл белән билгеләнмәгән бит. Сез беренче майны алдан билгеләргә булдыгызмы әллә? Көне килеп җиткәч, җитешмәс идегез, бер атна алдан бәйрәм итә башламасагыз.
* Син , Таңсылу, дөнья куа-куа, бөтенләй онытылгансың икән инде. Соң аз гына хәтереңне эшкә җигеп, яхшылап уйлап кара әле, бүген нинди көн?

- Җомга көн.

* Юк, мондый хәл булырга тиеш түгел. Татар халкының бөек шагыйре Габдулла  Тукайны  онытырга ярыймы соң? Бүген мәктәптә– сөекле шагыйребез Г.Тукайга багышланган “Тукай – сүнмәс йолдыз ул” дип исемләнгән әдәби-музыкаль кичә үтәчәк.
* Әәә! Әйе шул, ничек истән чыккан соң әле ул минем? Тукаебызны онытырга һич ярамый! Тукаен оныткан кеше туган телен дә онытачак.
* Әйе. Бик дөрес. Әйдә бәйрәмгә киттек. Миңа бу кичәне алып бару вазифасы йөкләтелде, син дә миңа ярдәм итәрсең, ярыймы? Бергә-бергә күңеллерәк булыр.

Балалар, “Бәйрәм бүген” җырын җырлап, бәйрәмне башлыйлар.

1ук. Бәйрәмсез бик күңелсез бит,

 Бәйрәмнәр кирәк безгә,

 Бәйрәмнәр кирәк сезгә дә,

 Кирәк һәммәбезгә дә.

2 ук. Исәнмесез, минем якын дуслар!

 Хуш килдегез, рәхим итегез.

 Кулга тотып телем ачкычларын,

 Я, әйдәгез, түрдән үтегез.

3 ук. Тукайлы ил – Татарстан,

 Моң – җырлы ил – Татарстан.

 Бүген бездә Тукай көне,

 Бәйрәм итә Татарстан.

4ук. Яз җитүгә Тукай кайтып төшә,

 Киткән җире ерак булса да.

 Аны тоеп моңнар уяналар,

 Аны күреп дөнья кул чаба.

Т.А.Б. Җаныбызда, каныбызда

 Тукай моңы, Тукай теле,

И. А.Б. - Мәгълүм булганча, табигать яшәргән чакта, халкыбыз сөекле шагыйребез Тукайның туган көнен шигырь бәйрәме белән билгеләп үтә.

5 ук. Тукайча булсын һәр китап,

 Күпләп укысын халык,

 Сокланып, чиксез шатланып,

 Һәр сүзеннән тәм табып.

6 ук. – Бала чакта әле бик күп

 Кулдан-кулга йөрде.

 Җылы кочак, кадер-хөрмәт

 Апуш бик аз күрде.

7 ук. Халкына да мәхәббәте

 Аның сүрелмәде.

 Хакыйкатькә туры юлны

 Ул күрсәтә белде.

8 ук. – Үз улыбыз! – диде халык,

 Бөеклеген таныды.

 Исеме дә мәңгелеккә

 Җир йөзендә калды.

**Т.         1 нче алып баручы:** Һәр халыкның тарихта тирән эз калдырган шәхесләре бар. Пушкин, Лермонтов диюгә рус халкын, Байрон, Диккенс диюгә инглизләрне, Низами диюгә азәрбайҗаннарны күз алдына китерәбез. Татар халкының да бар андый шәхесләре   Кол Гали, Хади Такташ, Хәсән Туфан х.б. Ә иң мәшхүре - әлбәттә, Габдулла Тукай. Белгәнебезчә, шаулап кар  сулары акканда, зәңгәр күктә кояш балкыганда, жиргә       ямьле яз килгәндә туган безнең сөекле шагыйребез.

**И.   2 нче алып баручы:** Әйе, балалар, Габдулла Тукай    1886 елның 26 апрелендә хәзерге Арча районының       Кушлавыч авылында туа. Әтисе мулла була. Габдулла дурт      ай ярымлык булганда ул улә. Әнисе бәләкәй Габдулла -  Апушны Шәрифә исемле карчыкка вакытлыча калдырып,  Сасна авылы мулласына кияүгә чыга. "Мин карчык өендә кадерсез, артык бер бала булганлыктан, ул мине, әлбәттә,   тәрбияләмәгән; тәрбияләү түгел, яшь балаларның иң     мохтаҗ булдыклары ачык йөзне дә күрсәтмәгән", - дип       яза Г.Тукай үзенең "Исемдә калганнар" әсәрендә.

“Туган авыл “ җыры

 **Т. А.Б.-2** Беренче кайгы җилләре нәни Апушның тәрәзәсен бик иртә кага: пар канатлы булып, гаилә җылысын тоеп яшәү насыйп булмый аңа. Әтисе үлгәндә ул 5 айлык кына булып кала. Иренең вафатыннан соң Өчилегә кайтырга мәҗбүр булган Бибимәмдүдәгә үзен сорап килгән Сасна авылы мулласына ризалык бирүдән башка чара калмый. Үзенең бу авылга килүен Габдулла “Исемдә калганнар” исемле автобиографик әсәрендә менә ничек искә ала. “Ничек, ни рәвешле бардым, мине кемнәр каршылады-анысын белмим; ләкин үги әтиемнең мине сөюе, миңа чәй янында кәрәзле балны ак күмәчкә ягып бирүе, минем шунда куанганнарым, биш минутлык төш шикелле генә, әле дә булса хәтеремдә. Ләкин бу рәхәт бик озакка бармаган.Минем анам бу муллада бер ел кадәрме, күпмедер торгач, белмим, нинди авырудандыр вафат булган”

 **Шигырь**

 **“Сасна Пүчинкәсе авылы зиратында” Р.Гаташ**

Әкрен, әй, җил, тын бул, тыңла:

Монда- Тукай әнкәсе...

Чишмә җырлый... Гүя ул да

Шул әнкәнең тәңкәсе,

 Йә моңлы чулпы тавышы.

 Кызларның судан кайтышы-

(Тыңла, Шагыйрь әнкәсе!)

Һәр татар кызы баш исен

Бөек ана кабренә;

Шаулый каеннар... Ул инде

Күчкән халык бәгъренә.

Монда бары кабер ташы

 Сөйли: “Тукай әнкәсе...”

Ә чишмәләр тынмый җырлый:

“Сасна кызлары, исән бит

Мәмдүдәнең тәңкәсе, чулпылары?

Мирас итте

Якты моңын, ак күңелен

Сезгә шагыйрь әнкәсе.

Сездә-чулпы, тәңкәсе”

**И. А. Б.-1**  Кырыс язмыш Габдулланы икенче тапкыр Зиннәтулла бабасы йортына китереп ташлый.  Тормышның бик авыр, бөтен Идел буйларын дәһшәтле ачлык каплап алган 1890-1892 еллар була бу. Шуңа күрә Габдулланың биредәге тормышын күз алдына китерү кыен түгел.

 **9 укучы ...**Минем дә бит телем бу дөньяга

**“**Әттә, әннә,-**”**диеп ачылган.

Һәм бикләнгән шул сүз сабый килеш

Күбәләктәй күңелләремдә.

Мин гаеплемени гомерләрнең

Шулай иртә сүрелгәненә.

Мин гаеплемени назланырга

Җитмәгәнгә миңа чиратлар.

Әнкәм җанын ак күбәләк диләр,

 Кире кайтса, гөлгә кунаклар. (Ф.Гыйззәтуллина)

          10 ук.– Асрамага бала бирәм,

 Йә, кайсыгыз ала? –

 Шомлы тавыш ишетелде

 Печән базарында.

11 ук. Кайберәүләр читләп үтте,

 Кемдер кызганды.

 Арадан бер мәрхәмәтле

 Аны күтәреп алды.

 Т. АБ. Бу мәрхәмәтле кешеләр ирле-хатынлы Мөхәммәтвәли абзый белән Газизә апа була. Яңа бистәдә үткән ике ел шагыйрь тормышында якты хатирә буларак саклана. Бу әти-әнисе икесе берьюлы авырып киткәч, үзләренең үлеп китүләреннән куркып, малайны кире бабасына кайтарырга мәҗбүр булалар.

**И. А.Б.-2** Үзләре дә мохтаҗлыкта яшәгән бу гаилә, асрамага бирәсе бала барлыгын әйтеп хәбәр җибәрәләр. Кырлай авылыннан Сәгъди исемле абзый килеп, кечкенә Апушны үзләренә алып китә. Бу авылны ул соңыннан “дөньяга күзем ачылган урын”дип атый. Шагыйрьнең иҗатында бу авылны сурәтләүгә мөһим урын бирелгән

**. “Шүрәле”дән өзек сөйләү**

И.  Нәни Апушның  сәяхәте Кырлай авылы  белән генә дә чикләнми.  Бер-бер артлы ике баласын  югалткан Галиәсгар җизнәсе белән Газизә апасы аны Җаекка алдырталар.

   Җыр.  Җыр  “Тукай иртәсе”

Т. А.Б.-1  Җаек-Г.Тукайның журналист һәм шагыйрь буларак ныгыган урыны.Ул монда  “Мотыйгыя”мәдрәсәсенә  укырга бара.Әтисе белән бер  мәдрәсәдә белем алган Мотыйгулла  хәзрәтнең ярдәмен  һәрвакыт тоеп яши Габдулла.Шигырь язу серләренә дә аны ул   өйрәтә.Г.Тукайның беренче  әсәрләре Уральск шәһәрендә чыккан “Фикер”газетасында һәм   “Әлгасрел-җәдит”журналында басыла.

И. А.Б.-1   1907 нче елда Уральскидан Казанга китәр алдыннан Габдулла Тукай “Пар ат” шигырен яза:

                            Җыр.   “Пар ат” (Г Тукай сүзләре)

Т. А.Б.  1913 елда Клячкин больницасында үлә. Ләкин Тукай халык күңеленә мәңгегә кереп  калды.  Тукай безнең үткәнебез дә, хәзергебез дә, киләчәгебез дә.

   Кайтып киләм шулай салмак атлап,

“Артка ташлап дөнья уйларын.”

Бөек Тукай үткән юллар буйлап

Йөгереп үтә минем уйларым.

Кушлавычка, Өчилегә китә,

Йөгерек уйлар җитә Саснага:

Мәмдүдәнең чыңлый чулпылары

 Кер юганда  басып басмага.

 Җилдән  шаулый Кырлай каеннары,

Сәгъди абзый яный чалгысын.

Нәни Апуш кырда кузна уйный,

Онытып бөтен кайгы-сагышын.

Туганнары чыккан каршыларга:

Килеп җиткән олау Җаекка.

Мотыйгулла хәзрәт сабак бирә,

Игътибары нәни Апушта.

Хыял канатымда очып үтәм,

Пар атларда чабам Казанга.

“Болгар” номеры,кырыгынчы бүлмә

Күңелемнән чыкмый  һаман да.

Шагыйрь йөргән эзләр буйлап үтәм,

Гасыр аша карыйм Тукайга.

            Без Тукайлы, без лаеклы халык,

            Без бурычлы  калмыйк  Тукайга.(Шәйхулова М.)

13. Күңелемә күчте ялкыны.

 Ә шулай да синең, Тукай абый,

 Шигырьләрең иң-иң якыны.

 Синең шигырьләрең - тел ачкычы,

 Һәрбер сүзең - безгә васыять.

 Мин горурмын, Тукай, телем ачтым

 "Туган тел"җырын җырлап.

14.Син күрмәгән яңа буын килде,

Котлап синең туган көнеңне,

Киләчәккә барган улларыңнан

Ишетәсең туган телеңне.

**Хор. «Туган тел» җыры башкарыла.**